
 4.9.2014
 BG
 Официален вестник на Европейския съюз
 L 264/4
 РЕГЛАМЕНТ ЗА ИЗПЪЛНЕНИЕ (ЕС) No 943/2014 НА КОМИСИЯТА
 от 3 септември 2014 година
 за определяне на коефициентите на разпределение, приложими към заявленията за лицензии за внос, подадени в рамките на тарифните квоти, открити с Регламент за изпълнение (ЕС) No 416/2014 за някои зърнени храни с произход от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 188, параграфи 1 и 3 от него,
 като има предвид, че:
 (1)
 С Регламент за изпълнение (ЕС) No 416/2014 на Комисията (2) се откриват тарифни квоти за внос на някои зърнени храни с произход от Украйна.
 (2)
 От предоставената информация съгласно член 4, параграф 1 от Регламент за изпълнение (ЕС) No 416/2014 следва, че заявленията за лицензии за внос, подадени до компетентните органи от 13,00 ч. на 22 август 2014 г. до 13,00 ч. брюкселско време на 29 август 2014 г. съгласно член 2, параграф 1, втора алинея от същия регламент, за квотата с пореден номер 09.4306, се отнасят до количества, по-големи от наличните. Поради това следва да се определи до каква степен могат да бъдат издавани лицензии за внос, като се определи коефициентът за разпределение, приложим към заявеното количество за съответната квота.
 (3)
 Следва също да не се издават повече лицензии за внос за тарифната квота с пореден номер 09.4306.
 (4)
 С цел да се гарантира ефективното управление на процедурата за издаване на лицензии за внос настоящият регламент следва да влезе в сила веднага след неговото публикуване,
 ПРИЕ НАСТОЯЩИЯ РЕГЛАМЕНТ:
 Член 1
 1. Заявленията за лицензии за внос на продукти, отнасящи се до квотата с пореден номер 09.4306, посочена в приложението към Регламент за изпълнение (ЕС) No 416/2014, подадени от 13,00 ч. на 22 август 2014 г. до 13,00 ч. брюкселско време на 29 август 2014 г., са основание за издаването на лицензии за заявените количества, към които се прилага коефициент за разпределение от 56,751219 % за заявленията, подадени в рамките на тарифната квота с пореден номер 09.4306.
 2. Издаването на лицензии за количествата, заявени след 13,00 ч. брюкселско време на 29 август 2014 г. в рамките на квотата с пореден номер 09.4306, посочена в приложението към Регламент за изпълнение (ЕС) No 416/2014, се преустановява.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 септември 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) Регламент за изпълнение (ЕС) No 416/2014 на Комисията от 23 април 2014 г. за